gentaiscool/nusaparagraph_emot huggingface dataset:
Beberapa sian hamu mungkin jungada maligin penampakan begu baik i berupa sekilas bayangan, asap, atau bahkan wujud utuh sian begu tersebut. Bagi sebagian halak mungkin hal tersebut madung biasa, namun bagi halak na baru pertama kali marasoina biasana akan marujung dengan rasa habiaran na mandalam.Cara pertama na dapot hamu lakukan yaitu dohot mardoa sesuai keyakinanan masing-masing. Dengan mardoa, i berarti hamu maminta pertolongan atas campur tangan Tuhan. Kemudian, dohot  mardoa dapot juo mambuat hati kalian manjadi lobi tenang.Selanjutna anggo hamu maligin penampakan begu di sekitar kalian, anggap sajo hal tersebut marupahon halusinasi. Segeralah marpaling sian pandangan hamu di dia begu tersebut menampakan wujudna dan tetap marpikir positif. Semakin hamu yakin bahwa kejadian tersebut sekedar halusinasi, semakin menek pula rasa mabiar na adong  pada diri hamu.

Emotion: fear
Pas waktu i anggik ku marun, milas pamatang nia, Doppak mangan anggik kuu muta ia sanga aha sajo pe na masuk tu butua nia langsung ma kaluar i muta nia. Pas waktu i hu sulangi anggik ku mangan, pas do dua sendok muta ma ia kaluar ma sude indahan na di pangan ia i. Masappak muta nai hona tu baju ku. Magigi au mangaligin muta ni anggik ku i na bahatan. Inda tahan au mangaligin na, langsung ma au manggotti baju, langsung hu rondam baju ku i. Harana na bahatan kaluar muta nia i, langsung ma lemas anggikku harana i. Au pe inda tahan au mangaligin muta ni anggik ku i. 

Emotion: disgusted
Muruk ala ugamona diinsahi jolma na asing didok ma ala Tuhanna gale umbahen i ingkon diampini. Sesara ndang langsung, ido. Alai hala na mangahap sude i songon tindakan na gabe mandapot pujian sian Tuhanna. Lamu muruk gabe lamu balga hamungkinan mandapot pujian sian Tuhanna. Lamu balga parjuangan tu Tuhanna gabe lamu marlapatan ma ngoluna. I sian sudut pandang ni nasinda na manghaporseai i. Molo sian sudut pandang hu, manang aha pe na dihilala halak i, sude i ra marlapatan laho tu haberlangsungan ngolu ugamo na tarhait. Bayanghon ma molo ruasna sip, manjalo aha adana, jala ndang hea mangampini Tuhanna, gabe ugamo na dianut i "gale" songon on gabe otomatis dipangan ima agama na lobi agresif.

Emotion: angry
Waktu au kehe tu salah sada Plaza na adong di kota ku. Rupana di plaza i topet adong salah sada toko na mambaen acara ima acara nai marsuo dohot artis na manjadi bintang tamu ni acara i. Rupana bintang tamu nai ima artis na madung job rohakku mangaligin na mulai sian na jolo. Sonang doma hu rasa harana bisa au marsuo rap ia bope sian na dao hu ligin ia. Rupana madung siap acarana, maju au tu jolo giot marfoto rap ia. Sonang doma hu raso harana au marfoto rap ia bisa au mangaligin ia sian donok. Sonang doma hu raso sampe giot tangis au harana sonang na. 

Emotion: happy
Ndang adong pola na tahabiari molo adong pe jolma na mangondam hita, saleleng ndang mangulahon akka sala hita unang mabiar lao mambahen na denggan. Alana godang do halak na mabiar sautna mambahen na denggan ala mabiar ibana diondam halak, hape na diulahon nai akka na denggan do sude. Di parngoluan on jotjot do hita mandapot akka naso lomo tu rohanta ala mangulahon na sintong hita. Gabe mansai torus ma hita dihabiaron tai ndang barani be mangulahon akka na tikkos. Imbahen i ikkon adong ma haporsean di bagasan dirinta asa boi torus hita mangalangka mangulahon karejonta manang idia pe hita maringanan.

Emotion: fear
Pas do au mangaligi-ligi parfum di salah sada toko na adong di mall i. hu ligin ma parfum na kus-kus hu raso, harana au giot manjalaki parfum na lain, au manabusi di toko na memang tarkenal toko nai na degesan. Hu sapai ma tu petugas na adong di si sanga adong parfum na hu jalaki i. Sada pe petugas na adong di toko i inda adong na mangalusi au na giot manabusi i toko i. langsung ma hu pio manager ni toko i harana petugas nai na sombong-sombongan, langsung hona siari halai di joloku, mangido moop halai inda hu moopkon, torus kehe au tu luar sian toko i, goyak rohakku mangaligin halai. 

Emotion: angry
Tingki marumur 5 taon ahu jot-jot ma dapothu pelecehan seksual sian jolma na so hutanda, mohon maap parbue ni andorakhu dohot kelamin hu di tiop, alana ahu dakdanak na gelleng na ndang mangantusi, dung i ndang olo ahu paboahon tu oma, dung balga ahu baru pe hu antusi inon ima pelecehan seksual. Masa gellenghu di gokhi ilu ni oma alani pangalaho ni bapa. Ahu ndang jonok tu bapa jadi ndang hu boto songon dia baoa na holong situtu tu ahu.  Ahu ndang puna bayangan songon dia aha ma holong i situtuna. Ndang dope ahu torus mabiar tu lingkungan na humaliang, alana dibagas jabu pe ahu ndang aman, torus dimuruki opung boru, opung doli, dohot akka na asing keluarga sian bapa. Ahu pe jot-jot diinsaki di sikola.

Emotion: sad
Bapahu boi hu golonghon ima tipe natoras na mandidik gelleng na karas. Ndang torus nian mangalotak, alai mamuruki mansai jotjot. Adong sada lotakan ni bapa na hu ingot sahat tu tingki on ima tingki bapa mangalotak ahu pahe bagian karas ni topi tu simajujung hu dohot tu ito hu. Alani lotakan i, marmudar ma simajujunghu jala ingkon dijahit. Hu ingot muse diparidi bapa ahu pahe timba huhut dilotak uluhu pahe timba i. Nah, bapahu pe sukkup karas tu angka keponakanna na tarkenal muse hagaranganna. Umbahen u sahat tu saonari, holan piga-piga sajo na sian halak i na olo marurusan tu bapa.

Emotion: angry
Molo nomor sada dohot dua ndang di ulahon dope molo hamu sahalak Muslim, jonok i ma Tuhan mu marhite ibadah Sunnah na asing. Habotulan ahu jot-jot mambahen target tu dirihu sandiri. Songon manginum jus ganup ari, olahraga 30 menit tagan so karejo, sholat Sunnah manang kajian sian ustadz. Ima tips sian ahu. Ndang hea ahu mangahap lungunan nata pe ahu jomblo sian tubu na. On ma na mambahen ahu ndang olo marhallet alana tingki hu habis tu diri sandiri. Unang ma hita mangalului hallet holan ala lungunan. Alai lului ma ala roha na rade pasonanghon dirimu sandiri dohot jolma na asing.

Emotion: sad
Doppak au maridi-ridi di sunge na adong di donok bagas ni hami, pas waktu na maridi i au topet ro rimbus. di sunge i au rap dongan ku mardua na maridi i.  Au maridi sambil mamasu, pas mamasu baju au, adong halak sakilas na leawat hu ligin. Pas hu sapai dongan ku sanga adong di ligin ia halak na lewat i, inda adong di ida ia na hu ida i. Pas na hu ligin i madung adong na janggal hu raso, tai lek sip au songoni hu lanjutkon basuon ku i. Pas ma madung siap hami maridi rap mamasu, pas ma giot mandarat hami sian sunge i, tiba-tiba adong halak na mamio hami rap dongan ku. Harana mabiar hami inda hami ligin tu bolakang tu halak na mamio hami i, langsung kehe hami,sip sajo hami di dalan, pas sampe tu bagas baru ma mangecet au rap dongan ku, madung mabiar be hami harana i.

Emotion: fear
Doppak au di pardalanan giot mulak tu huta, au manaek bus sian bagas ku. Pas di tonga dalan halak na juguk di sabolah ku i mulai sian marangkat sampe do mardalan motor nai madung lemas sajo ia, manutup igung sajo ia. Pas mulai giot mardalan motor nai ia madung modom, inda bisa ia di pakkuling kon. Pas ma di tonga dalan, tiba-tiba ma ngot ia, pas ngot ia langsung ma manjalaki palastik ia, madung muta ia di bagsan ni baba nia. Harana tarlambat ia manjalaki palastik nai, sappak ma saotik muta nia tu toru pat ku. Pas hu ligin muta nia i magigi au mangaligin na. Langsung hu tutup muko ku rap baba ku harana inda tahan au mangaligin na rap mangganggo uap ni muta nia i. 

Emotion: disgusted
Ujian sidang Skripsi ima ujian na paling menegangkan. Ujian sidang Skripi ima manjadi panottu sude hasil ku na marsiajar saleleng na 4 tahun i. Doppak sebelum ujian skripsi i perasaan ku doppak saat i inda be tardokkon sanga bia. Gugup, mabiar, marcampur sude. Sadari sebelum ujian i au madung marsiajar manyiapkon sude kaporluan na giot ujian i. Doppak hari ujian i au manjawab sude pertanyaan na di sapai tu au. Bisa do au manjawab pertanyan i sude. Hasil na au dinyataon do lulus ujian sidang Sripsi i, Sonang doma hu rasa harana perjuangan ku  na manuntut ilmu i inda sia-sia. 

Emotion: happy
Boasa ahu gagal manurat di Wattpad? Dung i hu selidiki ma pahe sungkun-sungkun. Nungga nunut ahu manurat? Aha suratan na marlapatan na hu lean tu panjaha? Dung sian sungkun-sungkun i, nungga sada proses awal songon dia hamu manyikapi hagagalonmu. Dung i hamuna mulai maraksi jala meret laho paturehon. Mangevaluasi diri, mangalului peluang, mangalului ilmu fundamental sian manurat na diporluhon ho, jala komponen-komponen na asing ma mamengaruhi di bagas manurat. Sian aksi i mulai ma lamu botoonmu ndang holan mamboto alai mangantusi aha nadiulahonmu, lamum atang, jala lamu sadar bahwa laho marhasill hita ndang boi holan mamereng sian sada sudut pandang.

Emotion: sad
Molo nunga hita boto dalan na bolusi ganup ari sae maccet torus, unang be sae tapaksa mamakke mobil. Mamakke angkutan umum ma hita, ai godang do akka bus na boi pakkeonta. Alana mansai loja do annon hita mamboan akka mobil ta sandiri molo dibagasan hamacceton do. hape molo mamakke bus hita, ongkos na tagarar pe ndang pola na arga boi hita modom dibagasan menak. Molo lam godang jolma marpikkir asa boi mamakke bus na adong, lam denggan ma annon tu joloan ni ari boi hita tabo i dalan. Moru ma tong akka na mamakke mobil sandiri. Ale sudena i boi molo nunga bagak do angkutan umum na adong.

Emotion: angry
Pas do waktu i hami di suruh guru ni hami giot maroban tano subur sian bagas. Harana pas mulak sikola au torus marmayam, lupa au mandokkon na tu umak ku au giot maroban tano. Pas madung borngin ari pas giot manyusun roster au, di si ma hu ingot hami di suruh maroban tano harana atcogot hami adong paraktek mananom di sikola. Harana madung borngin i ari baru hu dokkon hami di suruh maroban tano, siar umak ku tu au. Tangis au harana inda adong au maroban tano, mabiar au hona siari guru ku i harana na lupa i au maroban tano nai. Inda giot ra au kehe tu sikola patunda di tano i. 

Emotion: fear
Molo si Tiopan tingki marbola do dongan-donganna dibahen songgotan tu ibana. Ibana ndang na dirippu lao bahenon ni donganna songoni, ale adong ma sahalak napaboahon tu angka dongan na asing na marulang taon do saonari si Tiopan. Marbola majo halaki i lapangan hira-hira sajom lobi lelengna, dung loja halaki hundul ma. Adong ma sahalak dongan na on na lao tu pudi-pudi, ndang na dirippu ibana hape lao mambuat topung do dohot aek. Dipalalap donganna ma si Tiopan on, tompu ma isiram ibana sian pudi dohot aek mardongan topung. Marbottar ma sude daging nisi Tiopan on dibahen topung i. Mengkel-engkel ma torus angka dongan nai.

Emotion: surprise
Pas waktu au sedang belanja di poken, au manabusi ikan. Pas mamilih-milih ikan au, hu dokkon tu parjagal ikan i, ikan jenis aha na hu tabusi i,  hu dokkon tu parjagal nai, ikan na hu tabusi i dipaias. Tiba-tiba ma ro halak manabusi ikan manyuruh parjagal ikan i giot paiaskon ikan nia parjolo. Inda tarimo au harana au madun mamette, inda ra halak na malanggar i antri. Langsung ma mangamuk au tu halak na giot malanggar i. inda tarimo au harana ia madung tarakhir ro, giot ia di pajoloon harana ia mananda halak na marjgal ikan i. inda tarimo au, langsung hu dokkon tu sia aso mangantri. Tarsip ia harana hu dokkon songoni. 

Emotion: angry
Lao ma mangaranto si Bohal tu inganan parsikkolaonna, on dope parjolo sahali ibana ro tu sada inganan. Dung sahat ibana pintor dilului ibana ma ingananna lao mian disi, alana ndang adong dope na ditanda ibana. Dung dapot inganan kos na on kaluar ma ibana lao manuhor sipanganonna, hape di dalan adong ma doli-doli parhuta i hera na diondam ma ibana. Alana tarbereng sian bohina mansai parbiar do si Bohal on, dung diondam akka doli-doli i ibana lao manjalo hepeng, ndang olo ibana mangalean. Mamaksa ma halaki, dibagasan rohana nunga mabiar si Bohal, alai dialo ibana ma halaki sautna adong ma ro natua-tua lao manolai.

Emotion: fear
Adong sada naposo margoar Si Gonggom, nunga di tuhor imana karsis hopalna lao tu jakarta, molo karsis naon borhat jom 3  di ari kamis manogot, dipikkiri imana tumagan ma dang pola modom be annon gabe laos tarpodom, hape dung hira hira jam 11 borngin tarpodom ma imana di kos na gabe hatinggalan hopal ma imana. Sada parsiajaran maon alana molo jom 3 hinan do hopal tumagon ma pittor borhat imana sian kos na tu bandara laos tarpodom hian pe imana di bandara boi hinan dope dilumba tu hopal i manang molo songoni hinan pittor modom imana sian botari asa boi tor dungo pas borngin.

Emotion: surprise
Lao ma na di lambung jabu nisi Tohap on marminggu, gabe ndang adong be di jabu halaki. Hape parjabu on puna bona ni durian na balga huhut marparbue nuaeng. Nunga adong di bagasan roha ni si Tohap lao mambuat durion on, dipaima ibana majo lao sude na dibagasan jabu i. Dung kaluar halaki, lao ma si Tohap mambuat durian on, dibarat ibana ma tu ginjang adong ma madabu tolu. Tikki na mambuat na tolu on, adong ma na mamereng ibana dakdanak. Holan dibereng nunga mabiar be ibana, annon dipaboa dakdanak i tu nampunasa. Gabe marsala hian ma si Tohap, boasa ndang parmisi ibana parjolo lao mambuat durian i.

Emotion: fear
Molo si Lambas marsarita boha ma sarana asa boi ibana mandaput undian sada motor na baru sian Honda. Ditingki na lao manuhor parjolo sahali, idokkon partiga-tiga i do tu ibana nian, asa manuhor kredit ma ibana unang pola pintor lunas. Toho do nian molo mambayar lunas pintor godang hepeng na kaluar langsung, molo kredit ndang pola sadia godang, asal ma boi hita bayar angka kreditna ganup bulan. Ditingki na manuhor i, nunga adong hepeng ditiop si Lambas on. Tona ni namboru sian jabu, asa manuhor lunas do unang pola mang kredit. Ido amabana gabe lunas ma dituhor ibana kareta on

Emotion: happy
Ahu puna bibir na golap ra alani sian na jolo ndang he hu eawat. Ndang hea mamahe lippies na adong spfna hape i porlu hian. Jala tarnata ahu manolsoli baru mambahen perawatan bibir manang lipcare naimbaru on dope. Na hu pahe ima: 1. Scrub bibir. Scrub madu + gula 2x saminggu manang tingki bibirhu godang kulit koringna. 2. Vaseline lip therapy. Pahe on bibir haberengan lobi sehat. Alai lamu leleng olo gabe koring gabe um lomo do rohangku mamahe lip balm. 3. Lip balm. Halomoanhu ima lip balm wardah ala hu jaha lip balm on nungga adong spf na. Nivea pe bagak do.

Emotion: happy
Ahu ma gelleng na ndang tangis molo dilotak manang dimuruki. Aha alana? Ala marasa ndang marsalah. Hami puna  persepsi na asing boasa hami mangulahon sada hal, na tingki natoras mambereng aha na diula dakdanak, natoras pintor mangahap molo hami marsala jala patut dimuruhi jala dilotak. Sara sajo,m olo aha na dibereng hamuna tingki i mambahen hamuna jut roha manang muruk marasal sian 'ulaon' na ganup delleng nungga mampu marpingkir. Soba mangantusi situasi sian maragam sudut pansang, ndang holan sian sudut pandang muna sandiri na gabe halak 'dewasa'. Tamba muse molo na ujui au jut rohaku, marasa ndang marsalah alai ahu disalahon.

Emotion: angry
Molo adong akka anakhonta na pintor mabiar jala ndang diboto be mandok aha na naeng pasahatonta, unang pintor ta parekkeli alana sude do dakdanak hea mangulahon sala. Sabotulna molo ndang mekkel hita dakdanak ipe boi do hatop botoonna, ale ra ikkon diingot ibana jo satongkin. Na tor mekkel on do hita, gabe tor sursar ma sude na dipikkiranna i alana nunga parjolo ibana maila. Na boi tabahen ikkon mangalean songkongan ma tu halaki, di tikki ndang diingot halaki unang tabahen akka pangalit na mambahen halaki maila ikkon akka pangalit na mambahen asa hiras muse ibana. Ido na umporlu tu akka dakdanak.

Emotion: fear
Mulai sian au menek au madung tinggal di panti asuhan. Au tinggal di panti asuhan i sampe umur ku 23 taon. Doppak au madung mar umur 23 taon mamutuskon ma au kehe sian panti asuhan i giot manjalaki karejo na deges. Harana au inda kuliah au tamatan sian SMA do makana au karejo manadi pagawai di salah sada restoran. Na dangolan hu rasa harana au na mangolu i sada au, inda adong na hu boto sanga ise koum ku na mangolu i au, makana na dangolan hu raso na sanga giot songon dia be hu baen harana na sada au i inda adong na hu tanda.

Emotion: sad
Bagas ku na adong di huta, na daoan sian kota, pas do waktu i si band st12 mangadaon konser tu daerah na donok sian huta ku. Harana na job an roha ku mangaligin s12 i, kehe ma au tu konser nai giot mangaligin st12 i. Harana na job an do roha ku manangion sude lagu-lagu ni halai, hapal au do sude lagu-lagu ni halai na jolo. Harana tempat ni konser nai inda pala dao sian bagas ku, makana hu usahaon kehe tu si giot marsuo, manonton halai. Sonang doma hu raso harana adong kesempatan ku giot mangaligin halai secara langsung. Inda bisa be au marhata-hata harana sonang na hu raso waktu i, soppat tangis au inda hu sangka bisa au marsuo rap halai. 

Emotion: happy
Si Binsar marbola ma dohot dongan-donganna di lapangan manogot ni ari jam sampulu, alana mandapot parsiajaran olahraga halaki. Lao ma halaki tu lapangan ndang dao sian sikkola i. Sahat ma halaki di lapangan, pintor naeng mangallang mi gomak ma si Binsar on, alani male inna ibana ndang mangan ibana sian jabu.Hape nunga adong donganna pasingothon asa unang jo mangan, alana naeng marbola nama annon gabe hancit butuhana. Hape las toho ma na idokkon dongannai, dua pulu menit dope na marbola i, pintor mutauta ma ibana alana nunga mohop be butuhana. Magigi ma angka donganna na i lapangan sude mamereng si Binsar

Emotion: disgusted
"Sahali loja mangarorot," songonima sidalian na somal didok sian pamangan ni angka ina. Bahkan hombar tu Tsanita Vera, oma 4 gelleng na saonari mian di Colorado, AS, puna gelleng na jarak  umurna jonok i mambahen hemat. " Sude peralatan dohot perlengkapan dakdanak dipahe di bagas waktu na rap, mulai sian botol susu, pahean, bak mandi, dohot na asing. Ahu sukkup manuhor sada manang sahali pe laho dipahe rappak 3 gellenghu," ninna ibana. Nita mangaku molo berencana puna piga-piga gelleng na jarak umurna holan sataon. Jadi, ibana ndang oma na mangalami habobolan. Toho do loja alai sude tarbayar tingki mamereng tolu gelllengna rap magodang.

Emotion: surprise
Sadari on ipe hu boto, kakak hu na parjolo on di PHK dua ari na salpu. Bosna ndang boi be mangalehon gaju karyawanna (bos ni kakakhu on ima dongan kuliah ni bapahu), tarlumobi sada keluarga bos kakakhu on positif Covid. Ya, ndang boi manalahon aha be alana kondisi nuaeng natana manurunsude. Jujur, jot-jot do asi rohangku tu kakakhu on. Ibana rade mambuat kuliah 3,5 taon asa natoras namu ndang di lilit utang pagodanghu, dung i pintor masuk karejo ala bos na ima dongan nu bapa, alai digaji holan 5-6 juta. Dung i gajina dibahen laho "mangolui" keluarga nami hape ibana tarsiksa di parkarejoanna. 

Emotion: sad
Molo diangka kota nabalga songon Medan, Jakarta, Bandung, Surabaya nunga mansai torop angka kaluarga-kaluarga Batak nasopola mangharikothon parbinotoan jala pangantusion diangka ulaon i. Molo mangihuthon angka parpunguan boi ma i songon parpunguan parmargaon, parsaompuon, parsahutaon dohot angka na asing. Somalna holan arisan i ma nadapot rohana. Molo adong ulaon tardidi, malua, mamereng angka dongan namarsitaonon godang do sidalian angka naposo nuaneg on. Sipata idokhon halaki ma angka namatua i ma tusi. Mamereng angka namasai, sai anggiat ma angka naposo saonari on olo marsijar sian angka na nunga matua. Asa boi halaki denggan tu joloan ni ari on manang idia pe halaki maringanan

Emotion: happy
Molo lungun do tahilala ala naeng marsirang dohot akka donganta na tahaholongi ndang sai boi hita torus di halungunontai, ikkon boi ma hita lao mambahen na um denggan manang kaluar sian i. Molo rampak dope hita dohot ibana unang gabe mandele hita tapakke ma tikkita denggan-denggan paima so marsirang dope hita dohot ibana. Godang do naboi akka ulaon na denggan tabahen alai, manang mangingot sude akka hasomalon na nunga hea tabahen rampak.Unang pola gabe maila hita patuduhon akka las ni rohanta tu akka dongantai, alana sude nunga marsibotoan be akka na adong disi. Tapakaluar ma na gabe las ni rohanta.

Emotion: sad
Si Andi na lomo rohana manuhor akka abit na imbaru, gabe molo adong diboto ibana di sada merek na naeng adong kaluar gaya na imbarupintor lao do ibana manuhor i. Tarlumobi adong sada merek na apala las rohana, gabe ikkon adong do puna na songoni. Adong ma asara di hutana ima parlumbaan 17 Agustus, godang ma dibahen parmeaman disi jala jolma na ro pe mansai godang do. Hape tikki di lapangan on ibana, adong ma mamakke na apala sarupa tu si Andi. Gabe hera na maila jala sogo ma ibana, alana ibana nunga mansai jotjot lao manuhor akka abit na imbaru alai boasa sai adong na mamakke na sarupa dope.

Emotion: shame
Pas parsiajaran bahasa indonesia, jungada au rap dongan ku na sanga piga kali tarlambat hami masuk kalas, na jot-jotan au rap dongan ku i hona siari doppak parsiajaran bahasa indonesia i. Pas ma waktu i na malean hu raso, mangan ma au doppak masuk guru bahasa indonesia ni hami i, harana madung malean hu raso, makana mangan au, pas atea mangan au rupana tardapot guru ku i au na mangan i. Hona siari ma au harana i, mangamuk guru ku i tu au, diancam ia au inda bisa lulus parsiajaran nia i. Pas doppak ujian semester madung pasrah ma au inda lulus ujian bahasa indoneisa i, rupana pas hu ligin rapot ku, rupana lulus do au bahasa indonesia i sonang doma hu raso.

Emotion: happy
Doppak kehe hami rap halak umakku dohot ayakku mulak tu huta, hami manaek bus. Hami marangkat borngin, harana perdalanan tu huta ni hami i mamangan waktu 12 jom di dalan. Didalan waktu i ro udan. Pas ma jam 1 borngin tiba-tiba ma bus na hami panaek i oleng, tarsilandit, torus madabu tu jurang na adong di sabola kanan ni dalan i. Au tangis, umakku panik, taramban ma hami tu samping, tu jolo, sewa-sewa na lain i adong na madabu tu luar harana matapor kaco nai. Untung ma waktu i hami juguk di tonga. Bus ni hami i sakkot di batang ni hayu na godangan. Langsung ma martangisan sude halak, panik ma bahat halak na marmudar ulu na, au ma sada i marmudar ulukku haranadotok tu jandela nai doppak oppas au tu samping. Untung ma copat ro bantuan, langsung ma hami di oban kaluar sian jurang i. Sian kejadian i ma inda barani au be manaik bus sanga tudia pe. 

Emotion: sad
Muruk do nattoari omak ni si Bornok tikki adong pesta mangoli di huta na. Molo adong pesta di huta mansai godang hian do jolma na ro, alana molo na di huta on mansai renta do jolma lao mangulahon adat na adong disi. Dung tikkina asara mangan dibagi ris ma parmanganan tu akka jolma na ro tu ulaon i. Molo nunga asara mangan on ikkon hatop ma parhobas lao mambagi sipanganon, unang sampe adong na hahurangan akka jolma i. Hape nunga leleng omak nisi Bornok on paimahon, ndang marna dapotna sipanganon on. Mangamuk ma ibana tu parhobas i alana nunga mansai male ibana dohot gellengna.

Emotion: angry
Molo sasahalak puna hombar jabu dung i ibana mambuat bagian tano hombar jabuna pahe mamindahon balok ni tano tetangga gabe hurang. Pambahenan na songon on terlaknat. Rasulullah Shallallahu Alaihi Wa'salam sandiri na malaknatna. Songon na didok disabdana. "Barangsiapa yang merampas sejengkal tanah (milik orang lain) secara zhalim, Maka Allah akan memikulkannya di atas pundaknya tujuh lapis tanah pada hari akhirat nanti.” Jolma na mangubah jala mamindahon batas-batas tano sajo mandapot ancaman sakaras i. Lamu ma muse mangarampus sude tano ni jolma. Ancamanna dao lobi mangerihon. Jolma sisongoni gabe dilaknat jala dipadao sian rahmat Allah Ta'ala. Adong muse jolma na marwenang tu tano ni jolma manag tano na ndang hakna.

Emotion: angry
Patukma salaleng on ibana cuek hian tu ahu jala kasar. Na mambahen gabe sahira na maturtur portibi on hu  hilala hu ingot ma nungga adong gelleng nami. Dung i hu  sungkun ma tarasingot tu video i, jala hu tekan asa dipaboa ibana na tutuna. Tohoma ima alus na hu paima, ujungna diangkui ibana ma nungga sian SMA ibana marlomo ni roha tu baoa. Sian i manarita hian ma rohangku, ndang boi be hu haposi ibana alai disisi na asing ingkon kuat do ahu demi gelleng. Sadao on di soba ibana do muba alai spele tu hawajina batin tu istrina, cuek jala jarang manghatai dung mulak karejo.

Emotion: sad
Si Bornok saonari kalas tolu SMA ma. Jurusan IPA ma ibana i kalasna. Godang do halakon sakalas adong ma hira-hira opat pulu halak. Sude halakon marsilumba ma marsiajar asa boi annon lulus molo mambuat parkuliaonna. Si bornok on ganup ari ma ibana marsiajar i singkola huhut i jabu. Di sikkola adong do dibahen tingki panambai i luar jam sikkola. Molo somalna parsikkola mulak jam dua arian, dung sidung sian i torus ma muse lao mambuat parsiajaran tambahan. Olo ma hira-hira dua sahat tolu jom marsiajar i sikkola, dung sidung singkola mulak ma ibana tu jabuna. Dung sahat i jabu, borngin nai dung sae mangan, pintor mambahas angka soal-soal ma muse ibana.

Emotion: happy
Tingki i ahu ndang pala porlu VGA ujungna hu gais ma di Bukalapak laku ma sahira 2 jutaan. Ahu pe hea mandapot undian sian KickAndy di Twitter, sahat 3 hali. Alai dung u ndang hea be dapot ahu. Adong sada nai hadiah na um balga na hea hu dapot di ngoluku on alai ndang marupa hepeng, maap ndang boi hu seritahon saonari. Ra pig ataon nai boi hu surat di quora. Ima pangalamanhu mandapot piga-piga undian mulai sian taon 2015 sahat tu saonari. Ahu mandok mauliate hoki hu bagak, sai anggiat hoki muna pe bagak da, bali tu na manjaha on. Amin 

Emotion: surprise
Doppak au kehe marmayam tu pantai, au di pantai i marmayam-mayam, margiri-giri dohot abang ku. Pas ma waktu i akkang ku manitipkon jom tangan nia di tas ku. Harana au rap abang ku margiri-giri marsikojaran, inda manyodar au rupana madabu jom ni akkang ku i. Pas waktu i inda pedo manyodar au, pas ma au giot mambuat hp sian tas ku i, baru ma mayodar au rupana inda be si tas ku i jom tangan ni akkang ku i. Madung mabiar ma au mango jom tangan ni akkang ku i madung mabiar au hona siari akkang ku. Hu jalaki ma jom tangan ni akkang ku i, kehe au manjalaki na, akhirna dapot au jom nai, sonang doma hu raso harana dapot au jom nai.

Emotion: happy
Adong piga-piga sara na mura songon dia hita asa boi mamereng makhluk halus songon begu. Dibuat sian pronusantara.com sian kanal Youtube Dewi Sundari Praktisi Kejawen adong 7 sara mamereng begu. 1. Manguasoi ilmu mata batin. Sara on boi didok na um timbo tingkat haberhasilanna, alai na um maol molo diulahon ala mamparsiajari ilmu mata batin porlu lelakum tirakad dohot adong amalanna. 2. Mandaishon aek ni kuburan tu simalolong. Godang jolma porsea molo tano na di udean boi mangokhon mahluk halus, lam ma muse begu godang di kuburan. 3. Mansukkur alis simalolong sampe suda. Sesara tradisional sara on nungga godang dihaporseai.

Emotion: surprise
Tu aha ma sabotulna ahu heppot hian manabung tingki kuliah? Alana naeng ganti HP. Soalna hapeku nungga roa hian, kamera na pe nungga sega, layar na nungga eror sipata, nungga lemot tong :(. Jadi dung i ujungna ahu mambulathon tekad laho manabung manuhor hp na imbaru. Jala dung manabung sataon, tarpapungu ma hepeng 1,5 juta, pintor hu dok ma tu bapa asa manaruhon ahu manuhor HP, ima Xiaomi Redmi 4A. Las hian rohangku jala puas hian tu HP i, sahat saonari pe awet dope jala setia mandongani ahu ganup ari laho manjaha quora, webtoon, chatting di WA, mangirim email tu dosen, mamesan sipanganon, marsiajar bahasa Korea, manonton drama di Viu dohot Youtube.

Emotion: happy
Molo sasahalak manghilala lungunan jala dukungan aha ma na boi hita bahen. Hombar tu ahu, tumagon manjonoki. Alana i sada kunci laho mambuha pengetahuan jala relasi tu na asung. Tarmasuk dalan laho mangantusi jolma ana sing na um timbo sian hita. Memang dai na molo pajolohon manjonoki jolma songon na timpang do. Alain dang i na nungga tangkas parmasalahanna. Sedangkan molo upgarde tu na timbo sipata boi do gabe asing lapatanna. Na dihilala sasahalak marasing asing do, adong na individualis jala mangahap boi mangolu sahalakna di portbi on. Jala hea do hu alami. Ala umpasa na mandok "ise na boi mangurupu dirimu di situasi na roa sahali pe? Ima dirimu sandiri".

Emotion: sad
Doppak adong bazar di salah sada mall, au maligin-ligin barang-barang na adong di bazar i. rupana pas mangaligin-ligin au, tiba-tiba di pio au giot manjawab pertanyaan sian halai. Awalna tarsonggot au harana au tiba-tiba di pilih. Tai au totop kehe tu jolo manjawab pertanyaan sian halai. Pas do waktu i pertanyaan ni halai na momoan, makana tarjawab au. Rupana jawaban ku i pas, makana au mandapotkon hadiah sian halai ima voucher belanja RP.500.000 di toko ni halai. Sonang doma hu raso harana inda manyangka au tarpilih mandapotkon hadiah sian halai. Langsung ma au manabusi barang na hagiot ku manggunaon voucher na dilehen halai.  

Emotion: surprise
Molo adong akka naso sintong diulahon akka anakhonta porlu do hita sukkun jo parjolo alana godang do harugion tu dakdanak i molo sai maos talagai ibana. Naparjolo, gabe parbiar ma ibana tu joloan ni ari, ndang olo be annon ibana mangulahon aha na sabotulna las do rohana mangulahon i, alana sai marpikkir ibana molo sala annon gabe muruk natorasna. Napaduahon, gabe tarlambat ma partubuan ni daging dohot pikkiranna, molo tabereng dakdanak na jotjot dilagai molo marsala gabe lambat do ibana marpikkir manang mangulahon ulaonna. Alana adong dibagasan rohana, akka na so denggan na ma sude na diulana. Jala boi ma annon hona tu pisikna

Emotion: fear
Ahu hea dilanggar truk, dung i lari ibana. Hu ingot dope hajadian i alana ahu lagi fokus mangendarai motor, di dalan bypass antar provinsi na notabenena jalur cepat jala minim jabu. Keceptana relatif di 60-70 km di jalur hambirang pahe Vega R najolo ahu lagi mangalului alamat. Na si panagaman truk kuning na adong dipudihu (jalur siamun) banting stir tu hambirang jala mangalanggar ahu. Ahu sadar sampat marpiga hali ala ni kancangna. Hira-hira 20 meter. Ahu dungo pas di tonga ni dalan, na untungna angka mobil na dipudi ndang pintor mandolos ahu, sanga do maradi. Motorhu sega, bagianna marserakan malua di salan. Mudar didia-dia, jala pargolangan ni tanganhu marputar 90 derajat. 

Emotion: sad
Ahu sahalak borua marumur 25 taon, lagi mardenggan daging alai torus godang pikkiran. Ahu muli akhir 2020 ima ta'aruf jala sipata manolsoli sahat saonari. Ahu muli tingki ibana hona phk, hape ahu martiga online sian najolo, ndang puna karejo na hot. Sian awal nungga hu dok tu siadopanhu asa manunda jo marisi asa fokus jo mangalului hepeng. Ujungna habobolan alana siadopan hyper hian tiap borngin, nungga jot-jot hudok asa mamahe kondom alai ibana ndang hea olo. Denggan ni daging hu on nungga 26 minggu. Alai ndang he adong roha holonghu tu siadopanhu, gariada ngali hian do pangalahoku tu ibana ganup ari. 

Emotion: sad
Pas do waktu i au rap akkang ku giot kehe tu Thailand. Hami mar pesawat manyogot. Jam 3 borngin ma hami marangkat sian bagas giot tu bandara. Pas ditonga dalan, hami manabusi minyak di SPBU. rupana di SPBU i mangantri minyak, harana na sada SBPU on ma na adong sapanjang pardalanan tu bandara, makana hami mamette antrian mangisi minyak i. Au rap akkang ku madung mabiar ma hami tarlambat sampe tu bandara. Pas do sampe hami tu bandara i rupana madung marangkat ma peswat nai 10 menit na lewat. Lemas au rap akkang ku harana i, tarsonggot hami harana na i makana hami mamesan tiket tu penerbangan di jom na lain

Emotion: surprise
Ndang adong  na mambahen hita gabe mabiar mamereng begu, alana ndang adong naporlu tahabiari disi. Jala ndang adong labana molo sai hot hita dihabiaron i. Alana mansai godang do halak gabe ndang olo marulahon tarlumobi molo borngin alana mabiar tu begu. Hape sabotulna so na boi dope i dipastihon adong di tonga-tonganta. Na jotjot do hita manonton akka pilim na dibahen sian tagelleng hita taringot tu begu, jala begu i adong molo nunga borngin. Gabe mabiar ma hita mangalangka molo tonga borngin. Hape ndang adong sabotulna i, na sian bagasan dirinta do tabahen akka habiaron i, gabe las toho ma mabiar hita.

Emotion: fear
Doppak bulan puasa i, au rap akkang ku di bagas, umak ku kehe karejo, Pas dung kotu ari, akkang ku malean. Harana malean ia di batalkon ia ma puaso nia, kehe ia mangan tu dapur sip-sip. Pas hu ligin akkang ku sedang mangan ia. Tarsonggot au mangaligin ia na mangan i, pas do madung potang ari, di dokkon ia tu au, aso ulang hu paboa tu umak ku ia na so puaso be, molo hu aduon tu umak ku, i dokkon ia au giot dilambis ia. Harana mabiar au na di dokkon akkang ki makana ia inda hu aduon tu umak ku na madung batol puaso nia. 

Emotion: fear
Uncle Nail langsung madabu, inda mampu martahan dari 'serangan' banteng tersebut. "Yaah, payah," ucap Baim Wong. Diledek seperti itu, Nail pun manantang Baim Wong untuk mandangkit tu banteng tersebut. Bahkan Paula Verhoeven pun giot manantang Baim Wong. "Papa, papa," teriak Paula Verheven di samping Kiano. "Amben au parjolo ," ucap Baim Wong sompat protes. Sebelum mandangkit tu ginjang banteng, Baim Wong tarlobih dulu dicium bohina oleh istri tarcinta. "Berapa detik Baim Wong dapot martahan?" tantang Raffi Ahmad. Ternyata, nasib Baim Wong sarupo songon sang adik ipar, cuma dapot martahan 5 detik.Dipartatai oleh Raffi Ahmad, Baim Wong pun manantang suami Nagita Slavina. "Sonnari i ia, Raffi Ahmad. Hita liat ya, na paling berisik, berapa lolot ia martahan?" tantang Baim Wong. Ditantang Baim Wong, Raffi Ahmad langsung manyanggupina.
Kemudian, Raffi Ahmad mandangkit tu ginjang banteng tersebut dan hewan i pun diputar. "Madung siap? Dalam hitungan 3 2 1 go," teriak Baim Wong.

Emotion: shame
Molo tu au manang idia pe ibana mamillit lao inganan na kuliah targantung tu ibana do sude nai. Alana molo nibereng angka perguruan tinggi na adong on nung sarupa satuan mutuna. Nunga ada angka standar nasian ginjang na ingkon diihuti. Toho do nian angka perguruan tinggi i Jawa um maju, alana nunga mansai pungu sude pasilitasna. Ale ndang na gabe talu akka perguruan tinggi na adong i luar pulo Jawa. Boi do tong halaki mangalumba aha na adong i pulo Jawa, asalma olo halaki mambahen na um denggan lao hamajuon angka universitasna. Alana ikkon hita sandiri do na boi manguba i

Emotion: happy
Tingki manurat on ahu sampe bilolangon naeng marcerita sian dia alana naeng hu lupahon masa-masa gagal i. Molo ndang sala sahira taon 2018-2019an jaman tingki nungga naeng lulus kuliah, hu dok tu oma hu molo ahu naeng martiga online. Ujungna hu baen ma clothingan ma, Hu rasa ahu sukkup mahir do di wirausaha ja la ahu mangahap sonang mangulahon i, hu boto do aha na naeng hu ulahon jala habotulan pe ahu dapot panjait na mura. Majait sada baju holan 28 ribu, ujungna okay ma mamulai mangalului kain/ bahan na bagak jala motif na hu hasolomi. Intina hu baen usaha on sian nol, bentuk baju dohot salaoar pe dos tu hasolomanhu jala hasilna bagak do.

Emotion: sad
Kaluarga nisi Poltak nunga mansai paima-imahon asa adong sada dakdanak di tonga-tonga kaluargana. Nunga lima taon halaki na nunga mar ruma tangga dang adong dope dakdanak. Ganup ari nunga sai marharop halaki asa adong tubu dakdanak ala nunga apala leleng halaki paimahon. Akka kaluarga pe nunga godang sai paimahon jala manangiangkon halaki asa boi hatop adong anakhonna. Alai adong ma basa-basa nasian Tuhan tu halaki, di bulan dua bolas denggan ma pamatang ripe nisi Poltak. Mansai las hian ma rohana disi alana aha na nunga dipaima-ima halaki boi sautna adong di tonga-tonga ni kaluarga. Sai anggiat ma gabe anak na hasea di jolo ni Tuhan annon.

Emotion: surprise
Molo madung ditarimo hita di Universitas na memang madung manjadi target ni hita. Perasaan ni hita i manjadi sonang harana madung di tarimo di Universitas dohot di jurusan na hagiot ni hita i. Bahat do hal na manjadi molo madung di tarimo di Universitas, ima kuliah i manjadi peluang ni masa depan ni hita. Harana i doppak giot masuk tu Universitas i marsiajar do hita sampe inda ditanda be loja harana na marsiajar i. Makana molo madung di tarimo hita di Universitas i bahat do kesempatan na adong di hita molo giot manga lanjutkon masa depan, bahat do dapot hita i peluang molo giot manjalaki karejo na sesuai dohot spesialis na hita buat.

Emotion: happy
Marbola ma si Erwin dohot dongan-donganna di lapangan na adong di hutana. Nunga adong dibahen halakon tikkina lao marbola rampak ganup ari minggu botari, alana disi do boi halaki sude marpungu. Somalna halaki marbola sada sahat tu dua jom ma. Tikki na marbola on mansai girgir hian do si Erwin on alana mansai las do rohana marbola, tu dia pe bola on diadu ibana do torus. Marbola ma halaki, dilean donganna ma tu si Erwin bola on, diboan ibana ma torus tu jolo, nunga sada-sada be ibana mangalo kiper, disipak ibana ma bola on, hape ndang hona gabe duhut do disipak ibana. Mansai maila ma ibana disi alana nga holan ibana mangalo kiper.

Emotion: shame
Sabulan naung salpu mansai tarsonggot do si Poltak alana mandapot silua ibana sian sada bank inganan na lao manimpan hepeng. Mansai jotjot do akka bank mambahen undian i panghujung ni taon. Godang do somalna na dibagi halaki asa boi las roha ni akka jolma manimpan hepeng disi. Tikki di hauma dope si Poltak on, mangkkuling ma HP na, dialusi ibana ma. Dung dibege ibana mansai tarsonggot ma ibana di hauma i, maringkati ma ibana mulak tu jabu lao paboahon tu parnijabu. Ripe na mansai tarsonggot ma mamereng ibana. Disaritahon si Poltak ma, mansai las do rohana alana mandapot kareta ibana sian bank.

Emotion: surprise
Molo ndang olo hita mangallang aha na nunga diparade, boi do tapillit manang tajalo sipanganon na tabereng dilompa. Songon molo tapangido nasi goreng, boi ma tabereng songon dia pangalompana, akka aha na dibahen tu bagasan, jala boi mohop allangonta. Molo disi mangalompa boi ias tabereng ndang adong be naporlu tahabiari. Asing ni muse boi ma hita lao tu inganan na nunga tarbarita na ias, boi ma hita disi. Ale ndang alani bagak ni sada inganan gabe ias akka sipanganonna, godang do inganan naso pola balga ale boi gabe sada parmanganon na dilomohon akka jolma binahen tabo ni lompa-lompana na dibahen.

Emotion: disgusted
Dung i unang be sai tasalahon dirinta sandiri, alana molo sude do hea mangulahon akka hasalahon alai boha ma asa boi hita kaluar sian i. Jala ikkon boi do hita marsiajar di parngoluan on, ndang salelengna boi sahalakta alana lao tu joloan ni arion na adong do donganta. Saonari sian hita do lao mambahen asa um denggan sude na ta adopi i. Molo tung pe annon nunga dapot akka dongan-dongan na imbaru boi ma hita marsiajar sian i muse. Molo tung pe di sada tikki ditinggalhon hita boi ma hita muse gabe um gogo lao mangulahon jala mandalani ari-ari ni ngolunta.

Emotion: sad
Si Ester molo naeng lao manang tudia mar mobil ikkon pette dipareso ibana ma pangareman ni mobil on. Bagak manang daong molo di pardalanan, alana nunga hea halaki naeng manombom hau na balga alana ndang bagak be pangaremonna on. Gabe naeng mangelakkon horbo na mamolus, gabe tu hau i ma naeng ditombom halaki. Gabe mabiar ma ibana lao manang tudia petaho, andorang so dipareso dope sude songon dia mobil on. Molo marlereng pe ibana botari na i ikkon, dipareso ibana ma lereng na on tong asa boi annon denggan diboan mardalan kaliling di hutana. Sian na masa natingki i gabe marsiajar ma ibana mambahen na denggan

Emotion: fear
Pas do waktu i au, mangiuti parlombaan sian sikola, au mangiuti parlombaan marlange Nasional, au maroban kon goar ni daerah ku. Tai waktu i au pas na giot marlomba i adong hu raso na aneh sian pamatang ku. Tai inda pola parduli au. Pas do waktu i sadari na marlomba i mur parah hu raso na matcit i ulu ku, maol au fokus hu raso. Pas ma au na giot martanding i, inda bisa au dohot harana na matcitan hu raso ulu ku, tai hu paksa songoni. Pas ma madung di ginjang kolam i au, pas parbinegean ku madung di ombus paluit nai, mangaluppat au parjolo, rupana inda dope di ombus paluit nai madung mangaluppat au, makana au langsung hona diskualifikasi. Na dangolan hu raso waktu i, maraso gagal au kesal hu raso harana i.  

Emotion: sad
Au mangajar di salah sada sikola na adong di huta ku. Pas waktu i topet hari ulang tahun ku. Pas giot masuk au tu kalas, heran au asi tumben sip sajo murid-murid ku inda adong na kaluar sian kalas. Di tutup halai pintu i.  Rupana ro ma murid ku tu ruangan guru ma mio au harana adong na marbadai halai di kalas i. langsung ma kehe au tu kalas I mangaligin keadaan na. Rupana pas sampe au di klas inda do adong halak di si. Rupana halai monjap di toru ni bangku giot mangalehen tu au kejutan. Harana sadari i au ulang tahun. Sonang doma hu raso harana di lehen halai au kejutan. 

Emotion: surprise
“Muta marupahon refleks protektif tubuh saat maligin atau manelan toksin. Selain i, muta juo dapot mangurangi tekanan akibat sumbatan atau pambesaran organ na manyebabkon panekanan pada saluran pencernaan,” tutur Clarke.Adam Perkins, dosen sian King College London, juo marpendapat, halak na refleks mangalami mual dan muta ketika maligin sesuatu na manjijikkon, biasana cenderung lobi kuat martahan hidup. “I artina, daerah otak dalam tubuh hamu na marespon hal na inda wajar bakerja dohot jeges,” ujarna. Dikutip Detik, halak ahli sian UK’s London School of Hygiene and Tropical Medicine, Val Curtis, mandongkon jijik adongma suatu bentuk tindakan pencegahan untuk malindungi diri hita sian tanda-tanda ancaman, songon panyakit. Perasaan jijik ternyata jeges bagi tubuh, harana dapot mancegah timbulna masalah kesehatan na lobih parah, songon tarjangkit virus atau kuman. Val Curtis mandongkon, ketika hita maligin hal-hal na kotor, maka tubuh hita akan merasa jijik. Rasa jijik sendiri marupahon respons gugup sian otak atas adongna ancaman bakteri na potensial anggo inda dihindari.

Emotion: disgusted
Doppak au giot mulak tu kosan sian huta , au ma mesan motor giot marangkat di tanggal 10. Pas ma madung tanggal 10, pas kehe au tu loket i giot mambayar tiket na, tarsonggot au rupana goar ku inda adong di motor na marangkat di tanggal 10 i. Taraonggot au harana i. Rupana par loket nai salah tanggal doppak manulis tanggal keberangkatan na hu pesan i. Di tulis halai au marangkat di tanggal 20. Pas hu sapai sanga adong dope motor na barangkat sadari i rupana inda adong be motor madung marangkat, ma tinggal au harana salah ni par loket i. 

Emotion: surprise
Pas do au giot mulak sian swalayan, pas do giot hu gas kareta i sian parkiran i, pas di jolo ku, adong ma mar situmburan motor di jolo ku lago kambing na martumbur i. Sip au satokin,  tarsonggot au harana na kajadian nai pas di jolo ni mata ku, harana na di jolo mata ku i kajadian na, tarsip au mangaligin na na leleng an. Halai martumbur harana motor na giot masuk tu dalan i manumbur parjolo. Harana sada au na mangaligin kajadian nai, mabiar au di pio jadi saksi, kehe au sian i harana madung bahat halak na manolong na. Harana i makana inda ra au manolong na parjolo, makana kehe au torus mulak, inda dohot au manolongi halak na martumbur i. 

Emotion: fear
Alat detektor logam mulia boi mangurupi hamuna manomuhon benda logam. Tingki hamuna sahat ditujuan, pangoluma detektor logam i jala sesuaihon pengaturan muna mardasarhon radius pangaluluan. Na dumenggan ima hamuna mangulahon pardalanan tu inganan na jarang ditopot, molo mamungkinhon. Mardalan ma di garis lurus pahe alat detektor logam emas muna. Tingki detektor manomuhon sesuatu, ibana gabe mangolu manang mangaruarhon soara. Pahe sekop laho manggali didia detektor i manomuhon arta karun. Dung i, pahe detektor laho manomuhon benda songon koin manang koleksi logam. Hamuna boi mandapot emas di lokasi na nungga leleng dan di miani jolma, songon area na ditubui duhut manang dalam masuk dohot haruar. Pahema detektor logam laho mangalulu.

Emotion: surprise
Ido muse mansai porlu manat hita mamereng andorang so manggora akka jolma. Molo ndang apala takkas dope hita mamereng unang pola pintor hatop hita manggora. Boi do nenget hita mardalan tu lambungna, dung i tagora ibana. Molo ndang donganta do boi ma hita manjalo maap, alana hita nunga sala manggora. Mansai denggan do manang tudia pe hita ikkon tabahen ma akka na denggan, alana molo tung pe hita sampe mambahen hasalaon asa unang tarulang muse di jolo ni ari na naeng ro. Alana manang andigan pe sai boi do hajadian-hajadian songoni tarulang, umbahen adong do akka jolma na mansai suman na na hita tanda.

Emotion: shame
Lima penemuan arta jarun di Indonesia na gegerhon portibi. Naparjolo ima, harta karun na ditomuhon pasca Tsunami Aceh. Arta karun on ditomuhon sahalakborua na margoar Fatimah. Tingki i, ibana naeng manyisir raw-rawa laho mangalului tiram di Desa Gamping Pande, Aceh. Arta on ditomuhon dibagas bentuk kotak na ditutupi koral dohot tiram. Kotak on tompu tarbuha tingki Fatimah mangalotak laho mambuat tiram. Fatimah tarsonggot ala kotak on marisi koin emas na pahe suratan aksara arab. Koi on diparhirahon marasal taon 1200 sahat 1600 Masehi. Panomuan arta karun on ditomuhon jonok kuburan kuno penguasa abag pa-13 hon na haberadaanna ditomuhon jonok tsunamoo dasyat Aceh taon 2004. 

Emotion: surprise
Adong ma dipiaro si Monang huting di jabuna, sabotulna ndang pola lomo rohana adong huting di jabu ale imbahen godang bagudung disi gabe dipiaro ibana ma. Molo huting on, ikkon berengon do idia miting, sahali ibana miting ikkon disi do muse miting tu satorusna alana boi do dianggo huting i. Alai sai maos ma dipaias si Monang molo miting huting on. Lao ma ibana saminggu mardalani, itinggalhon ibana ma jabuna on. Hape miting ma huting on di toru ni lamari, mansai muruk jala magigi ma akka na dijabu alana mansai bau hian. Somalna si Monang do na torpaiashon, ambanna ndang tarboto idia miting huting i

Emotion: disgusted
Ndang disangka, di umur pardongan saripeon na baru dope naeng sataon, borua i mandapot parlakuan n ndang pantas. Siadopanna selingkuh sahat tu marbuni-buni mangoli tu borua na asing. "Siadopan habotoan selingkuh taon 2020, marbuni-buni mangoli tu pelakor di pudihu 17 Agustus 2020," nina ibana, Hal on tangkas mambahen ahu tarpuruk. Borua i sanga mangaku depresi jala mago harapan. Tarlumobim ibana ingkon manjalo pangalaho ni suamina nan tompu mago ndang dope pasaehon urusan tu ibana. Muruk ibana alani i, borua i pintor mantap mambahen haputusan. Ibana ndang olo marlarut-larut dibagas parungkilon jala diputushon ibana ma laho marsirang dung i mulak ma ibana tu jabu ni natorasna.

Emotion: angry
Godang do sara naboi tabahen asa unang sai bau dagingta. Naparjolo, ikkon ringgas do hita maridi, molo boi pinomat dua hali sadari tarlumobi molo dung sae hita mar olahraga. Alana molo ndang ringgas hita maridi manogot dohot botari nai ido mambahen bau dagingta. Napadauhon, ikkon koring ma hita paiashon dagingta dung sae maridi, alana adong do jolma maraek dope dagingna nga pintor dipakke paheanna, ido na boi mambahen gabe bau sautna. Napatoluhon, ikkon tapakke ma pahean na ias jala naboi mangonsop karingat. Molo naeng mangorui karingat na marlobian tapillit ma abit na katun, asa um boi mangonsop karingat na adong di daginta.

Emotion: shame
Keluarga godang na patongon hon alai halak i sandiri na manundati, ala marasa halak i ndang sossok tu agu alana marsitandaan pe ndang dope . Halak na manggana-ganai ahu, mandok ahu ndang laku ma, lesbi, manang nungga kadaluarsa. Tarsinggung do dibagas roha, alai nungga tangkas didok, ah! margait do i, memang songoni do ibana, unang pala muruk ho. Jadi alusan ni na naeng muli on oma, ra rongkaphu dao dope manang  ra ndang muli ahu saleleng ni ngoluku, alai ndang ala manjua lamaran. Nungga leleng au mardame tu si, usaha do na tontong hu ulahon. Jadi unang baen alus ni jolma gabe pillitan mu laho mandalani ngolumu, alai sungkun ma tu diri sandiri aha na naeng sidalan on mu.

Emotion: sad
Sada video amatir sangan manghebohon masyarakat Magelang. Hape, video marisi sahalak ina satonga baya na muruk huhut manunjang sahalak petugas PLN. Diboto dibagas narasi video i, hamurukan borua didok dipicu ala petugas PLN tarnata naeng mamutus aliran listrikna. Hajadian on pe mambahen PT PLN Unit Pelaksana Pelayanan Pelanggan (UP3) Magelang mangangkat hata. Pelaksana Harian (PLH) Manager Unit Pelaksana Pelayanan Pelanggan (UP3) Magelang Arief Wicaksono manginformasihon, molo na petugas dibagas video i toho do petugas Biller PLN na martugas mangulahon panagihan rekening listrik. "Adong pe, lokasi panagihan tu pelanggan pascabayar di Unit Layanan Pelanggan (ULP) area Borobudur, di Senin (31/10/2022) nasalpu." ninna tu wartawan di kantorna di Jumat (11/11/2022).

Emotion: angry
Si Agustinus murid na baru do ibana di sikkola, baru ro ibana sian NTT ala pinda karejo natorasna. Patandahon diri ma ibana di jolo ni kalas na ala na baru ro dope ibana. Hape tikki na patandahon dirina ibana, tor mekkel ma akka dongan-dongan naon, alana ndang hea dope dibege akka na adong di kalas on soara na songoni, hera na marligato. Ala mekkel akka donganna on, pintor muruk ma guru naon, jala dipasingot ma akka dongan-dongan na on asa unang be mambahen songoni. Alana hita na adong di Indonesia on ikkon boi do mansangapi akka donganta manang sian dia pe halaki ro.

Emotion: angry